يا اللى انتا بعيد

يا اللى انتا بعيد اغنيه مصريه

 كلمات 
يا اللى انتا بعيد و النار بتزيد و القلب شبكته و نسيته

طال بعدك ليه ؟  و نويت علا ايه ؟

يا خوفى لاتنسا اللى هويته

يا اللى انتا بعيد

انا اللى قلبى عمره ما مال اللا لما شافك يا حبيبى

سلم سلامه ساعتها و قال لقيت منايا و نصيبى

و عينيك ياجميل بعتت مراسيل و فهمت كلامها و لغيته اه و لغيته

كان الميعاد شهرين اتنين حلفت تعود بعديهم

م يومها فاتو كام شهرين عديت ف قلبي ثوانيهم

إبعت لى و قول بعدك هيطول وللا هتعود للى جافيته

اه اللى جافيته

قالو حبيبك جاى قريب ..ياترا هيصون وعده ؟؟

ماليش سواه ف الدنيا حبيب .. يواسى نار قلبى ف بعده

خايف الأيام تطوى الأحلام و تضيع أملى اللى بنيته

اه اللى بنيته

بينك و بينى يا روحى بلاد

و ازاى اعيش من غير روحى ؟

ياما خلفت ميعاد و ميعاد ..غير اللقا يشفى جروحى

و اللى بقاسيه ..ع الناس باداريه .. ويبان للعين مهما داريته

اه مهما داريته

يا اللى انتا بعيد و النار بتزيد و القلب شبكته و نسيته

طال بعدك ليه .. ونويت علا ايه ؟؟

يا خوفى لاتنسا اللى هويته

يا اللى انتا بعيد

تصنيف:اغانى مصريه
تصنيف:كلمات اغانى